CELEX: 32020Y0914(01)
Language: el
Date: 2020-08-17 00:00:00
Title: Απόφαση του Ευρωπαϊκού Συμβουλίου Συστημικού Κινδύνου της 17ης Αυγούστου 2020 σχετικά με τον διορισμό του υπευθύνου προστασίας δεδομένων του Ευρωπαϊκού Συμβουλίου Συστημικού Κινδύνου (ΕΣΣΚ/2020/11) 2020/C 303/04

14.9.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  C 303/5
               
            
         ΑΠΟΦΑΣΗ ΤΟΥ ΕΥΡΩΠΑΪΚΟΥ ΣΥΜΒΟΥΛΙΟΥ ΣΥΣΤΗΜΙΚΟΥ ΚΙΝΔΥΝΟΥ
         της 17ης Αυγούστου 2020
         σχετικά με τον διορισμό του υπευθύνου προστασίας δεδομένων του Ευρωπαϊκού Συμβουλίου Συστημικού Κινδύνου
         (ΕΣΣΚ/2020/11)
         (2020/C 303/04)
         ΤΟ ΓΕΝΙΚΟ ΣΥΜΒΟΥΛΙΟ ΤΟΥ ΕΥΡΩΠΑΪΚΟΥ ΣΥΜΒΟΥΛΙΟΥ ΣΥΣΤΗΜΙΚΟΥ ΚΙΝΔΥΝΟΥ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1092/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, σχετικά με τη μακροπροληπτική επίβλεψη του χρηματοοικονομικού συστήματος της Ευρωπαϊκής Ένωσης και τη σύσταση Ευρωπαϊκού Συμβουλίου Συστημικού Κινδύνου (1),
         Έχοντας υπόψη τον κανονισμό (ΕΕ) 2018/1725 του Ευρωπαϊκού Κοινοβουλίου και του Συμβουλίου, της 23ης Οκτωβρίου 2018, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα θεσμικά και λοιπά όργανα και τους οργανισμούς της Ένωσης και την ελεύθερη κυκλοφορία των δεδομένων αυτών, και για την κατάργηση του κανονισμού (ΕΚ) αριθ. 45/2001 και της απόφασης αριθ. 1247/2002/ΕΚ (2), και ιδίως το άρθρο 43,
         Έχοντας υπόψη την απόφαση ΕΣΣΚ/2012/1 του Ευρωπαϊκού Συμβουλίου Συστημικού Κινδύνου, της 13ης Ιουλίου 2012, σχετικά με την εφαρμογή κανόνων προστασίας δεδομένων προσωπικού χαρακτήρα στο Ευρωπαϊκό Συμβούλιο Συστημικού Κινδύνου (3), και ιδίως το άρθρο 3,
         Έχοντας υπόψη την απόφαση (ΕΕ) 2020/655 της Ευρωπαϊκής Κεντρικής Τράπεζας, της 5ης Μαΐου 2020, για τη θέσπιση διατάξεων εφαρμογής σχετικά με την προστασία δεδομένων στην Ευρωπαϊκή Κεντρική Τράπεζα και την κατάργηση της απόφασης ΕΚΤ/2007/1 (ΕΚΤ/2020/28) (4), και ιδίως το άρθρο 3 παράγραφος 5,
         Εκτιμώντας τα ακόλουθα:
         
                     (1)
                  
                  
                     Την 30ή Ιουλίου 2018 το γενικό συμβούλιο του Ευρωπαϊκού Συμβουλίου Συστημικού Κινδύνου (ΕΣΣΚ) εξέδωσε την απόφαση ΕΣΣΚ/2019/17 του Ευρωπαϊκού Συμβουλίου Συστημικού Κινδύνου (5), με την οποία η κα Ευανθία Χατζηλιάση διορίστηκε υπεύθυνη προστασίας δεδομένων του ΕΣΣΚ έως την 31η Ιουλίου 2024.
                  
               
                     (2)
                  
                  
                     Κατόπιν αιτήματος της κας Χατζηλιάση, η θητεία της θα λήξει στις 31 Αυγούστου 2020. Συνεπώς, είναι αναγκαίος ο διορισμός νέου υπευθύνου προστασίας δεδομένων του ΕΣΣΚ από την 1η Σεπτεμβρίου 2020.
                  
               
                     (3)
                  
                  
                     Ακολούθως προς το άρθρο 43 παράγραφος 2 του κανονισμού (ΕΕ) 2018/1725, ο υπεύθυνος προστασίας δεδομένων της Ευρωπαϊκής Κεντρικής Τράπεζας (ΕΚΤ) ενεργεί και ως υπεύθυνος προστασίας δεδομένων του ΕΣΣΚ.
                  
               
                     (4)
                  
                  
                     Την 21η Ιουλίου 2020 η εκτελεστική επιτροπή της ΕΚΤ διόρισε τον κο Maarten Daman ως διάδοχο της κας Χατζηλιάση στη θέση του υπευθύνου προστασίας δεδομένων της ΕΚΤ με ισχύ από την 1η Σεπτεμβρίου 2020 έως την 31η Αυγούστου 2023.
                  
               
                     (5)
                  
                  
                     Το άρθρο 3 παράγραφος 5 της απόφασης ΕΚΤ/2007/1 (ΕΚΤ/2020/28), το οποίο εφαρμόζεται από την 1η Νοεμβρίου 2020, ορίζει ότι κατόπιν αιτήματος του ΕΣΣΚ ο υπεύθυνος προστασίας δεδομένων μπορεί να εξουσιοδοτηθεί να ασκεί τα καθήκοντα του άρθρου 45 του κανονισμού (ΕΕ) 2018/1725 και σε σχέση με το ΕΣΣΚ. Για λόγους αποτελεσματικότητας και ακολούθως προς την έως τώρα πρακτική το γενικό συμβούλιο του ΕΣΣΚ κρίνει ότι θα πρέπει να υποβληθεί τέτοιο αίτημα,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Διορισμός υπευθύνου προστασίας δεδομένων του Ευρωπαϊκού Συμβουλίου Συστημικού Κινδύνου
            Ως μέλος του προσωπικού και υπεύθυνος προστασίας δεδομένων της Ευρωπαϊκής Κεντρικής Τράπεζας (ΕΚΤ), ο κ. Maarten Daman διορίζεται υπεύθυνος προστασίας δεδομένων του Ευρωπαϊκού Συμβουλίου Συστημικού Κινδύνου (ΕΣΣΚ) με ισχύ από την 1η Σεπτεμβρίου 2020 έως την 31η Αυγούστου 2023.
         
         
            Άρθρο 2
            Αίτημα για τους σκοπούς της εξουσιοδότησης του άρθρου 3 παράγραφος 5 της απόφασης (ΕΕ) 2020/655 (ΕΚΤ/2020/28)
            Βάσει του άρθρου 3 παράγραφος 5 της απόφασης (ΕΕ) 2020/655 το ΕΣΣΚ αιτείται, κάθε πρόσωπο που διορίζεται υπεύθυνος προστασίας δεδομένων από την ΕΚΤ μετά την 1η Νοεμβρίου 2020 να εξουσιοδοτείται να ασκεί τα καθήκοντα του άρθρου 45 του κανονισμού (ΕΕ) 2018/1725 και σε σχέση με το ΕΣΣΚ.
         
         
            Άρθρο 3
            Έναρξη ισχύος
            Η παρούσα απόφαση αρχίζει να ισχύει τη 17η Αυγούστου 2020.
         
         
            Φρανκφούρτη, 17 Αυγούστου 2020.
            
               
                  Προϊστάμενος της Γραμματείας του ΕΣΣΚ,
               
               
                  εξ ονόματος του γενικού συμβουλίου του ΕΣΣΚ
               
               Francesco MAZZAFERRO
            
         
         
            (1)  ΕΕ L 331 της 15.12.2010, σ. 1.
         
            (2)  ΕΕ L 295 της 21.11.2018, σ. 39.
         
            (3)  ΕΕ C 286 της 22.9.2012, σ. 16.
         
            (4)  ΕΕ L 152 της 15.5.2020, σ. 13.
         
            (5)  Απόφαση ΕΣΣΚ/2018/6 του Ευρωπαϊκού Συμβουλίου Συστημικού Κινδύνου, της 31ης Αυγούστου 2018, σχετικά με τον διορισμό του υπευθύνου προστασίας δεδομένων του Ευρωπαϊκού Συμβουλίου Συστημικού Κινδύνου (ΕΕ C 347 της 28.9.2018, σ. 3).